Predkladacia správa

Dňa 7.5.2009 sa v Prahe uskutoční summit o Východnom partnerstve. Na summite by sa malo zúčastniť 27 členských krajín EÚ a 6 východoeurópskych krajín - Ukrajina, Bielorusko, Moldavsko, Gruzínsko, Arménsko a Azerbajdžan. Predmetné podujatie bude prvou historickou príležitosťou stretnutia medzi Európskou úniou a východnými európskymi partnermi na takejto úrovni. Na summit sa kladie mimoriadny dôraz, nakoľko projekt Východného partnerstva je považovaný za jednu z kľúčových politík EÚ voči východným susedom. Cieľom summitu je zahájenie úspešného naplňovania Východného partnerstva, a to predovšetkým vo sférach vzájomného politického zblíženia medzi EÚ a východnými partnermi, ekonomickej integrácie, urýchlenia a prehĺbenia politických a ekonomických reforiem v partnerských krajinách na báze hodnôt a skúseností Európskej únie. 
 
Summit v časovom rámci približne 3 hodín poskytne počas dvoch plenárnych zasadnutí priestor na otvorenú diskusiu a výmenu názorov na prioritné otázky Východného partnerstva. Na záver summitu by mala byť prijatá aj spoločná deklarácia.   
 
Návrh zloženia delegácie bol zostavený v spolupráci s Úradom vlády SR. Konečné zloženie delegácie určí predseda vlády SR.
 
Preprava členov delegácie bude zabezpečená automobilmi.